open-index/open-wikipedia-markdown huggingface dataset:
Stafylokokker

:*Må ikke forveksles med [[streptokokker]]*
**Stafylokokker** eller *Staphylococcus* (fra gresk σταφυλή, staphylē, drueklase og κόκκος, kókkos, "liten partikkel") er gram-positive bakterier. I mikroskop ser bakteriene runde ut og opptrer i drueklaseaktige ansamlinger. Det finnes 32 arter av stafylokokker og åtte underarter. Stafylokokker opptrer i normal flora på huden og på slimhinnene våre. Selv om bakterien stort sett er harmløs, kan den også forårsake alvorlige, potensielt livstruende infeksjoner.

## Sykdom og smitte

Stafylokokkene kan forårsake en rekke ulike sykdommer hos mennesket og andre dyr. De angriper mennesket enten gjennom giftstoffproduksjon (toxiner) eller direkte invasjon. Stafylokokktoxiner er en vanlig årsak til matforgiftning og stammer fra mat som ikke er oppbevart forsvarlig. Selv om bakteriene dør gjennom matlagingen er toxinene motstandsdyktig mot slik varmebehandling. Invasjon kan potensielt skje til alle kroppens organer og skape betennelse. Det vanligste er infeksjoner i huden. Stafylokokkinfeksjoner er karakterisert ved puss, byller og abscesser. Stafylokokker er den vanligste årsaken til lokale hudinfeksjoner som filipenser, byller, konger osv. S. aureus kan også forårsake meget alvorlige infeksjoner som lungebetennelse, hjernehinnebetennelse, benbetennelse, endokarditt og sepsis (blodforgiftning). Disse stafylokokkinfeksjonene forekommer særlig hos eldre personer og pasienter som er svekket av annen sykdom, og er et problem på pleiehjem og sykehus. S. aureus kan dessuten ved hjelp av sine toksiner forårsake matforgiftning og toksisk sjokk-syndrom (TSS). Toksisk sjokk- syndrom har vært assosiert med bruk av tamponger hos kvinner, men det er hevdet at TSS i seg selv er forårsaket av spredning av bakterien gjennom slimhinnene i vagina.

Stafylokokken smitter gjerne direkte fra person til person, f.eks. hånd til hånd, eller ved dråpesmitte. Både syke og friske bærere kan være smittsomme.

## Subtyper

* Den vanligste sykdomsfremkallende stafylokokkbakterien er Gule stafylokokker (Staphylococcus aureus), som bl.a. lett infiserer sår. Meticillinresistente Staphylococcus aureus (MRSA) er et stort problem i mange land og forårsaker mange sykehusinfeksjoner. Foreløpig er bakterien under kontroll ved norske sykehus.

* Hvite stafylokokker (Staphylococcus epidermidis) er en del av den menneskelige normalflora på huden, men kan av og til gi en hudinfeksjon særlig hos immunsupprimerte pasienter, samt en ikke uvanlig årsak til betennelse på hjerteklaffer (endokarditt).

## Biokjemisk identifisering
Gule stafylokokker er beta-hemolytiske. Hvite stafylokokker er ikke hemolytiske. Begge er katalaseproduserende.

## Se også
* Meticillinresistente ''Staphylococcus aureus'' (MRSA)

## Eksterne lenker
* 
* Staphylococcus – Todar's Online Textbook of Bacteriology
Friluftsklubben i Oslo

**Friluftsklubben i Oslo** er en forening som har til formål å fremme friluftsliv. Klubben arrangerer turer som er åpne for alle. De fleste turene er dagsturer i skogene rundt hovedstaden. Det arrangeres også lengre turer i andre områder som Skrimfjell, Sunnmørsalpene, Rondane og Jotunheimen. Turer går hele året og nær hver helg. Friluftsklubben har omfattende hyttedrift. Friluftsklubben er en helt upolitisk og selvstendig organisasjon og er ikke tilsluttet Skiforeningen eller Den Norske Turistforening. Klubben utgir bladet *Friluft*. Foreningen mottar ingen offentlig støtte. I motsetning til Den Norske Turistforening og  Skiforeningen drives Friluftsklubben  på dugnad. Alt arbeid for klubben er *[[pro bono]]* det vil si at ingen får lønn eller honorar for noe de bidrar med i klubben.

## Medlemsmøter

Til klubbens medlemsmøter inviteres ofte spennende foredragsholdere som foredrar om ulike aspekter ved friluftsliv, også utover nordmarka. En har hatt foredrag om bestiging av Kilimanjaro, Arne Hjeltnes har holdt foredrag om Gutta på tur og Ragnar «prikken» Lien har fortalt om skitur til nordpolen.

## Hytter

Friluftsklubben driver følgende hytter i Oslomarka:

*Solstua turisthytte, på Krokskogen, like innenfor Kleivstua. Solstua er ubetjent.
*Sellanrå turisthytte, i «Maridalsalpene», i nærheten av Tømte. Sellanrå er Oslomarkas eneste selvbetjente turisthytte.

I tillegg driver Friluftsklubben vaffelservering på Smedmyrkoia 11–16 hver søndag i skisesongen (i 2008 fra 27. januar til 9. mars). Fra Skansebakken i Sørkedalen er det  til Smedmyrkoia. Smedmyrkoia er derfor et yndet mål for småbarnsfamilier på søndager.

## Historie
Friluftsklubben har sitt utspring i Ungdomsgruppa i Oslo og Omegn Turistforening (OOT). Ungdomsgruppa hadde en øvre aldersgrense og medlemmer som passerte denne grensen etablerte den eksklusive foreningen U+ som var en moderat suksess. U+ ble lagt ned og Friluftsklubben ble stiftet 5. juni 2000. Friluftsklubben er blitt en suksess.

Friluftsklubben i Oslo har ikke noen sammenheng med den tidligere Friluftsklubben, utover at de begge er opptatt av å fremme friluftsliv i Oslomarka.

## Eksterne lenker
* Foreningens nettsted
Nizjnij Tagil

**Nizjnij Tagil** (russisk: ) er en by i Sverdlovsk oblast i Russland. Byen ligger ved elva Tagil, rundt 130&nbsp;km nord for Jekaterinburg. Innbyggertall: 390&nbsp;498 (folketelling 2002), 439&nbsp;521 (folketelling 1989).

## Historie
Nizjnij Tagils historie begynner med åpningen av Visokogorski jernmalmgruve i 1696. Forekomstene var usedvanlig rike, og inkluderte årer av rent magnetisk jern. Det omkringliggende landskapet hadde alt som trengtes for en produktiv og effektiv gruve- og smelteveirksomhet, elver til transport, skoger til brensel, og et passende klima.

Selve byen ble grunnlagt i oktober 1722, blant bosetninger opprettet i tilknytning til byggingen av Vijskij kobbersmelteverk, eid av Nikolaj Demidov. I løpet av de neste tiårene utviklet byen seg til å ble et av de tidlige sentrene for russisk industrialisering, og den var en betydelig produsent av støpejern og stål. Det første russiske damplokomotivet ble bygget her i 1833.

## Geografi
Nizjnij Tagil strekker seg ut 22&nbsp;km fra nord til sør, og 21&nbsp;km fra øst til vest. Byen er bygget rundt den utdødde vulkanen Lisja, og dette fjellet med et vakttårn på toppen er et symbol for byen. Den geologiske strukturen i området er svært kompleks, og bidrar til byens usedvanlige rikdom på metaller og mineraler. Det er funnet forekomster av i alt 63&nbsp;elementer på den periodiske tabell.

En stor del av landområdet innen bygrensene domineres av de mange forskjellige fabrikkene i denne industribyen. Elver og vann utgjør en tredjedel av byens areal. Byens klima er temperert kontinentalt. 

## Næringsliv og transport
Nizjnij Tagil er et av Urals største industrielle senter. Kraftkrevende industrier som metallurgi, maskinbygging, kjemisk industri, og metallbearbeiding er dominerende. Totalt finnes det rundt 600 produksjonsbedrifter i Nizjnij Tagil. Blant disse er:
* Nizjnij Tagil Jern- og Stålfabrikk (*Nizjnetagilskij Metallurgitsjeskij Kombinat*, *NTMK*), som er et ledende russisk stålselskap.
* *Uralvagonzavod* (*UVZ*) som er velkjent i Russland som hovedprodusenten av moderne stridsvogner i landet. Modellene T-72, T-90, T-95 produseres i byen.

Veier og jernbaner knytter byen til andre i alle retninger, med Jekaterinburg i sør, Serov i nord, Perm i vest, og Alapajevsk og Verkhnjaja Salda i øst.

Salka lufthavn ligger 17&nbsp;km nordøst for byen. Den var en militærbase til 1994, men er nå omgjort til sivil lufthavn.


Fil:Nizhny tagil industry.jpg|Industribyen Nizjnij Tagil
Fil:Nizhniy tagil watchtower.JPG|Vakttårnet på Lisja-fjellet
Fil:Nizhny tagil green view.jpg|Nizjnij Tagil
Fil:Coat of Arms of Nizhny Tagil (Sverdlovsk oblast) (1995).png|Nizjnij Tagils byvåpen


## Vennskapsbyer
*  Kryvyj Rih, Ukraina
*  Cheb, Tsjekkia
*  Novokuznetsk, Russland
*  Brest, Belarus 
*  Chattanooga, USA
*  Františkovy Lázně, Tsjekkia
*  Mariánské Lázně, Tsjekkia

## Referanser


## Eksterne lenker
* 
* Offisielt nettsted for ''Evraz Group'', eiere av ''Nizjnetagilskij Metallurgitsjeskij Kombinat'' (''NTMK'')
Thure Lindhardt

**Thure Lindhardt**, egentlig *Thure Frank Lindhardt* (født 24. desember 1974 i København), er en dansk skuespiller. 

## Biografi
Thure Lindhardt vokste opp i Roskilde, som barn av Mogens Lindhardt, rektor for Pastoralseminariet i København og Anne Lindhardt.

Han visste fra en tidlig alder, at han gjerne ville bli profesjonell skuespiller, så han gikk på en audition 12 år gammel, til en rolle i Bille Augusts *[[Pelle Erobreren (film)|Pelle Erobreren]],* som han vant. Kort tid etter fikk han også en liten rolle i familiefilmen *[[Negerkys og labre larver]].* Seinere mot slutten av grunnskolen, skrev han sammen med sin, på det tidspunkt, gode venn, skuespilleren René Hansen, et barneteaterstykke basert på Michael Endes bok, *Den uendelige historie,* der han spilte hovedrollen.

Etter artium ved Det frie Gymnasium besluttet han seg for at utdanne seg som skuespiller på Skuespillerskolen ved Odense Teater. Han avsluttet utdannelsen i 1998 og debutert profesjonelt i *Shopping and fucking* på Café Teateret samme år. Han fikk sitt gjennombrudd i sin debuthovedrolle som en autistisk dreng i *[[Her i nærheden]]* (2000), hvor han spilte sammen med blant andre Ghita Nørby. For sin rolle ble han nominert til både en Bodil som en Robert for beste mannlige hovedrolle.

## Filmografi (utvalg)
* 2023 – *[[Hammarskjöld (film)|Hammarskjöld]]*
* 2021 – *[[Du som er i himlen]]* 
* 2019 – *[[Astrup – Flammen over Jølster]]*
* 2012 – *[[Keep the Lights On]]*
* 2010 – *[[Broderskab (film)|Broderskab]]*
* 2009 – *[[Engler & demoner (film)|Engler og demoner]]*
* 2008 – *[[Blå Mænd (film)|Blå Mænd]]* 
* 2007 – *[[Flammen og Citronen]]* 
* 2006 – *[[Princess (film)|Princess]]* 
* 2006 – *[[Pistoleros]]* 
* 2005 – *[[Herbie - For fuld udblæsning]]* (stemme)
* 2005 – *[[Bag det stille ydre]]* 
* 2005 – *[[Nordkraft (film)|Nordkraft]]* 
* 2004 – *[[De utrolige]] *
* 2004 – *[[Farland]]* 
* 2004 – *[[Was nützt die Liebe in Gedanken]]* 
* 2004 – *[[Garfield]]* (stemme)
* 2004 – *[[Spider-Man]]* (TV-serie) 
* 2003 – *[[Forsvar (film)|Forsvar]]* (TV-serie)
* 2003 – *[[Skjulte spor]]* (TV-serie)
* 2003 – *[[Bondefanger]]* 
* 2002 – *[[Debutanten]]* 
* 2002 – *[[Kokken]]* 
* 2002 – *[[One Hell of a Christmas]]* 
* 2002 – *[[Mordkommisjonen]]* (TV-serie)
* 2002 – *[[Slim Slam Slum]]* 
* 2002 – *[[Spirit - Hingsten fra Cimarron]]* (stemme)
* 2002 – *[[Nude, Descending...]]* 
* 2002 – *[[Asterix & Obelix: Mission Kleopatra]]* 
* 2001 – *[[Far from China]]* 
* 2001 – *[[Alt andet blev pludseligt totalt ligegyldigt]]*  
* 2000 – *[[Bånd på livet]]* 
* 2000 – *[[Juliane (film)|Juliane]]* 
* 2000 – *[[Dinosaurerne]] *(stemme)
* 2000 – *[[Edderkoppen (TV-serie)|Edderkoppen]]* (tv-miniserie)
* 2000 – *[[Her i nærheden]]* 
* 1999 – *[[Morten Korch - Ved stillebækken]]* (TV-serie)
* 1998 – *[[Strisser på Samsø]]* (TV-serie)
* 1998 – *[[Pieces]]* 
* 1987 – *[[Negerkys og labre larver]]* 
* 1987 – *[[Pelle Erobreren (film)|Pelle Erobreren]]*

## Referanser


## Eksterne lenker
*
Ingfrid

**Ingfrid** er en variant av kvinnenavnet *[[Ingrid]]*, som er dannet av de norrøne ordene *ingwia*, «dedikert til Ing», og *friðr*, «skjønnhet».

## Utbredelse
Tabellen nedenfor gir en detaljert oversikt over populariteten til fornavnet Ingfrid i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Bodhild Ingfrid Gyldenskog (f 1949), norsk bildekunstner
* Ingfrid Breie Nyhus (f 1978), norsk pianist
* Ingfrid Straumstøyl, norsk vokalist

## Referanser


## Eksterne lenker
*
En gutt som Jan

***En gutt som Jan*** er et norsk hørespill i to deler som gikk på NRK Radio i 1975. Hørespillet er av Steffen Johanssen og ble sendt i lørdagsteatret i Barnetimen 8. februar og 15. februar 1975.

Hørespillet var forfattet og ble spilt på Vestfold-dialekt. Forfatteren Steffen Johanssen var oppvokst i Larvik, og de fire barnerollene ble spilt av larviksgutter fra Mesterfjellet skole. De fire var blitt plukket ut blant 60 gutter som meldte seg til uttaksprøvene. Enkelte av dem hadde vært borti amatørteater, men ingen hadde spilt i radio tidligere. Johanssen arbeidet som juridisk konsulent i kringkastingen, og hadde tidligere forfattet grøssere til radioprogrammet *[[Nattata]]*, men *En gutt som Jan* var hans første lengre hørespill.

Dette hørespillet var også regidebuten til Yngvil Kiran (dengang Svarva). Hun produserte ellers hørespill for Barne- og ungdomsavdelingen. Den tekniske regien var ved Odd Johan Nilsen.

## Handling
Tonen var frisk og realistisk i *En gutt som Jan*. Handlingen var hentet rett ut av hverdagen, og hovedpersonen var 13-åringen Jan. Jan er ikke like tøff som de andre guttene i klassen; han liker ikke fotball, men vil heller lese, gå tur, eller stelle med frimerker. Han synes de andre er sjofle når de plager lærerne eller erter de svakere i klassen. Men det er lettere å holde kjeft enn å si imot, for da slipper man trøbbel. Men en dag gjør Jan et nytt bekjentskap.

## Episoder
*1. episode: *"Det er bare preik med deg"*
*2. episode: *"Husmorvikar'n"*

## Roller

## Referanser
Søren Pilmark

**Søren Pilmark** (født 1955) er en dansk skuespiller og filmregissør. Han er utdannet ved Skuespillerskolen ved Århus Teater i 1977.

Søren Pilmark er blant annet kjent fra sine komiske dager sammen med Per Pallesen. I de siste par årene og frem til nå har Søren Pilmark vært med i en barbershopsyngende vaudevillegruppe som kaller seg Ørkenens Sønner. Henrik Koefoed, Niels Olsen og Asger Reher er de tre andre deltagerne.

Mange kjenner Pilmark fra DSBs reklamer, hvor han opptrer i scener sammen med dukken Harry. Han var programleder for Eurovision Song Contest 2001 i København sammen med Natasja Crone.

Søren Pilmark debuterte i 2006 som filmregissør med kortfilmen *[[Helmer & Søn]]*, som ble nominert til en Oscar for beste kortfilm. Uten at Pilmarks visste det meldte produsenten Kim Magnusson filmen på i kappløpet om verdens mest prestisjefylte filmpris, og Pilmark oppdaget det først da nomineringene ble offentliggjort. Han har fått Robertprisen for årets mannlige birolle i 2005 for *[[Kongekabalen]]*. I 1994 ble Pilmark utnevnt til ridder av Dannebrogordenen.

Søren Pilmark er gift med fotomodellen Susanne Pilmark.

## Filmografi i utvalg
* 2018 – *[[Journal 64 (film)|Journal 64]]*
* 2016 – *[[Flaskepost fra P (film)|Flaskepost fra P]]*
* 2015 - *[[Kampen om tungtvannet (TV-serie)]]
* [[2014]] – *Fasandreperne*
* [[2013]] – *Kvinnen i buret*
* [[2010]] – *Parterapi*
* [[2009]] – *Ved Verdens Ende*
* [[2009]] – *Kærestesorger*
* [[2007]] – *Hvordan vi slipper af med de andre*
* [[2006]] – *Lotto*
* [[2004]] – *Lad de små børn komme til mig'
* 2004 – *[[Kongekabalen]]*
* 2003 – *[[Rembrandt (film)|Rembrandt]]*
* 2001 – *[[Kat (film)|Kat]]*
* 2000 – *[[Anna (film)|Anna]]*
* 2000 – *[[Blinkende lygter]]*
* 1997 – *[[Riget]] II*
* 1995 – *[[Menneskedyret (1995)|Menneskedyret]]*
* 1994 – *[[Riget]] I*
* 1993 – *[[Roser & persille]]*
* 1992 – *[[Gøngehøvdingen (tv-serie)|Gøngehøvdingen]]* (tv-serie i 13 afsnit)
* 1992 – *[[De skrigende halse]]*
* 1990 – *[[Camping]]*
* 1987 – *[[Peter von Scholten (film)|Peter von Scholten]]*
* 1982 – *[[Een stor familie]]* (tv-serie i 12 afsnit)
* 1976 – *[[Kassen stemmer]]*

### Dubbing

## Priser og legatutdelinger (utvalg)
* Bodilprisen 
** 2005 – Bodilprisen for beste mannlige birolle for  *Kongekabale* 
* Robertprisen 
** 2005 –  Robertprisen for årets mannlige birolle for  *Kongekabale* 
** 1996 –  Robertprisen for årets mannlige birolle for  *Menneskedyret*  
* 2001  – Ole Haslunds Kunstnerfond 
* 2000 –  Teaterpokalen 
* 1994 –  Utnevnt til ridder av Dannebrogordenen

## Referanser


## Eksterne lenker
* 
* 
*
Vårduskspinner

**Vårduskspinner** (*Nola confusalis*) er en sommerfugl som tilhører familien båtspinnere (Nolidae). Denne lille, gråbrune arten forekommer langs kysten av Sør- og Østlandet.

## Utseende
En liten (vingespenn 16 – 20&nbsp;mm), gråspraglete spinner. Den minner av utseende sterkt om gressmott (Crambidae) av underfamilien Scopariinae, men er ikke i slekt med disse. **Kroppen** er ganske slank, hodet forholdsvis stort og bredt med små fasettøyne. Antennene er trådformede, kledt med fine, utstående hår, omtrent halvparten så lange som forvingene. Labialpalpene er nokså lange og stikker fram foran hodet som et nebb. **Forvingen** er grå med tre mer eller mindre tydelige, buede, mørke tverrlinjer. Begge vingepar har nokså lange, grå hårfrynser langs ytterkanten. **Bakvingen** er lyst grå, en tynn stripe langs ytterkanten gråhvit.
Larven er brun med sparsomme, men lange hår som sitter samlet på vorter rundt på kroppen. 
## Levevis
Vårduskspinneren finnes først og fremst i edelløvskoger og bøkeskoger, men kan også forekomme i parker og krattskog. Larven utvikler seg på ulike løvtrær, særlig eik, bøk og or. Denne arten flyr i mai – juni, tidligere enn de andre båtspinnerne. Den flyr fra solnedgang og et par timer framover, og hannene kommer gjerne til lys, hunnene ikke så ofte.

## Utbredelse
Vårduskspinneren finnes gjennom det meste av Europa, utenom de nordligste delene, og videre østover til Japan og Øst-Sibir. I Norge er den funnet langs kysten vestover til Farsund i Vest-Agder, og kan lokalt være ganske vanlig. Den er også funnet noen få steder inne i landet.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/nola_confusalis.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/nolidae/confusalis.html
## Eksterne lenker
*
Bårdshaug stoppested

**Bårdshaug stoppested**, eller **Baardshaug** frem til 1921, er en av de opprinnelige stasjonene som ble satt i drift da Thamshavnbanen ble åpnet i 1908. Stoppestedet ligger på Evjen, sør for Orkanger. Det ble nedlagt 30. april 1963 da persontrafikken på Thamshavnbanen ble besluttet nedlagt. Kistransporten fortsatte frem til 29. mai 1974. Da persontrafikken opphørte ble stasjonsbygningen, sammen med den ved Solbusøy stasjon, flyttet til Bårdshaug Herregård hotell hvor de ble bygd om og tilpasset bruk som hotellrom. Stoppestedet ble tatt i bruk igjen i 2001 som den nordlige endestasjonen på museumsjernbanen.

Stasjonen var bemannet med stasjonsmester fra åpningen i 1908 til 28. februar 1931 da stillingen ble inndratt og stasjonen gjort ubemannet. Den 4. mai 1942, under den andre verdenskrig, ble omformerstasjonen på Bårdshaug stoppested sprengt i en sabotasjeaksjon. 

En etterligning av den gamle stasjonsbygningen ble åpnet den 1. juni 2008 i forbindelse med Thamshavnbanens 100-årsjubileum.

Stasjonen drives i dag av Evjensgrenda Velforening som holder åpent med salg av is, saft, kaffe og innimellom litt vafler for reisende med museumstoget ift rutetabellen.

## Referanser


## Litteratur
* 

## Eksterne lenker
*
Ragnar Lien

**Ragnar Lien** (født 13. oktober 1947) er en norsk eventyrer. Han har i 2000 besteget Aconcagua i Argentina (6963 m), gått Grønland på tvers i 2001 og i 2005 gått på ski til Nordpolen. Lien er optiker og har i alle år brukt et slagord som har gitt ham tilnavnet «Prikken». Lien gjorde i 2006 et mislykket forsøk på å bestige verdens sjette høyeste fjell, Cho Oyu.

## Kilder
* http://www.aftenposten.no/nyheter/iriks/article1047059.ece
* http://www.budstikka.no/sec_nyheter/article102175.ece
Ronja

:*For den optiske overføringsteknologien, se [[RONJA (optisk overføringsteknologi)]]*

**Ronja** er et kvinnenavn som ofte er ansett å være oppfunnet av Astrid Lindgren til barneboken *[[Ronja Røverdatter]]* fra 1981, men navnet er kjent brukt også tidligere, som en russisk kjæleform av *Veronika*.

## Etymologi
Det er mange teorier om hvor Lindgren kan ha fått ideen til navnet. Det kan være fra sjøen Juronjaure i Norrbotten eller fra hyttenavnet Anironiarekåtan. Det kan også være som en feminin form av mannsnavnet *[[Ronald]]*.

*Ronja* eller *Ronya* er en russisk kortform av *[[Veronika]]*.

*Ronia* er et hebraisk navn som betyr «min glede».

## Utbredelse
Navnet Ronja er kjent fra før Lindgrens roman, men ikke i Norden. *Ronja* er kjent brukt i Norge første gang på 1980-tallet. *Ronja* har vært et populært navn i Norden siden 1980-tallet.

*Ronja* har finsk navnedag 4. februar, norsk navnedag 12. februar og færøysk navnedag 8. april.

|}

## Kjente personer med navnet
Personene i listen er ordnet kronologisk etter fødselsår.
* Ronia Wachsmannová (1863–1941), tsjekkisk holocaustoffer
* Ronja Feder (1897–ca. 1944), polsk holocaustoffer
* Ronia Appermann (1909–1941), tysk holocaustoffer
* Ronya Shvachka (født 1948), ukrainsk maler 
* Ronia Ava (født 1989), finsk skuespiller
* Ronja Hilbig (født 1990), tysk sanger
* Ronja Fischer (født 1994), tysk sanger
* Ronya Banks, amerikansk motivasjonsekspert
* Ronja Koepke, svensk skuespiller

## Annen bruk av navnet
*Ronja* var blant de hundre mest brukte hundenavnene i Norge i 2014.

## Referanser


## Eksterne lenker
*
Gjesdal ungdomsskole

**Gjesdal ungdomsskole** er en skole som ligger på Ålgård i Gjesdal kommune. Skolen er offentlig og ble bygd i 1970. Den ble utbygget i 2004 og har trinnene 8, 9 og 10. Skolen har rundt 480 elever og 70 ansatte (2023). 

## Referanser
Beer Sheva

**Beer Sheva** er den største byen i Negev-ørkenen i Sør-Israel, og blir ofte referert til som «Hovedstaden i Negev». I 2018, da befolkningen nådde 209&nbsp;002, ble Beer Sheva den åttende største byen i Israel. Beer Sheva er lokalisert i Sørdistriktet av landet, og fungerer som dets administrative senter. Byen huser *Ben-Gurion University of the Negev*, Soroka medisinske senter og Israel Sinfonietta Beersheba.

Beer Sheva har vokst betraktelig siden etableringen av staten i 1948. En stor andel av befolkningen er jøder som immigrerte til Israel fra arabiske land etter 1948, og nykommere fra Etiopia og tidligere Sovjet. Beer Sheva er omringet av en rekke satellittbyer inkludert de dominerende jødiske, Omer, Lehavim og Metar, og beduinerbyene Rahat, Tel Sheva og Lakiya.

I 1917 var byen åsted for slaget ved Beersheba.

## Fotnoter

## Referanser


## Eksterne lenker
*
Gush Dan

**Gush Dan** (hebraisk: גּוּשׁ דָּן) er en byregion som inkluderer Tel Aviv-Jaffa og flere omkringliggende kommuner sentralt langs Israels middelhavskyst. Området har en befolkning på omtrent tre millioner mennesker og omfatter hele Sentraldistriktet samt tilliggende kommuner, og strekker seg sørover helt til Ashdod i Sørdistriktet.

## Referanser


## Eksterne lenker
*
Porkalaområdet

**Porkalaområdet** (finsk **Porkkalan vuokra-alue**) er en halvøy på 380 kvadratkilometer beliggende 30 kilometer vest-sydvest av Helsingfors. 

Ved våpenhvileavtalen mellom Finland og Sovjetunionen den 19. september 1944 ble området utlånt til Sovjet for 50 år. For sovjeterne var dette en slags fortsettelse av marinebasen på Hankøhalvøya lenger vest, som de etter Vinterkrigen hadde etablert base på i Finland, men som de rømte sent i 1941 under fortsettelseskrigen. 

Området omfattet store deler av Kyrkslätt kommune og hele Degerby kommune, som nå er en del av Ingå kommune. Dessuten inngikk deler av Esbo, Sjundeå og Ingå kommuner. Befolkningen på vel  personer (hvorav over 90&nbsp;% var finlandssvensker) måtte i henhold til avtalen rømme området ti dager etter undertegnelsen. I 1947 fikk Finland lov til å benytte jernbanelinjen mellom Åbo og Helsingfors for transitt så fremt vinduene i togvognene var dekket.

Så den 18. september 1955 meddelte Sovjetunionen overraskende at området ville bli tilbakelevert til Finland. Finland fikk igjen kontroll over området den 26. januar 1956, området hadde da mistet en del av sin strategiske betydning og ble tilbakelevert som en del av den allmenne avspenningen mellom de to landene.

## Referanser


## Eksterne lenker
* 
* ''Uppslagsverket Finland'', Porkala
* ''Finlandssvensken'', Degerby & Porkala-parentesen, 21.11.2007
* ''Finska statsrådets kommunikationsenhet'', Statsminister Matti Vanhanen vid 50-årsjubiléet med anledning av återlämnandet av Porkala, 26.1.2006
* Artikkel og kart over Hangø og Porkalaområdet (engelsk)
Seder

**Seder** kan blant annet vise til:

* Sederslekten (*Cedrus*), en treslekt i furufamilien og andre treslag med duftende ved. 
* Sedvane, flertall av sed, et annet ord for skikk.
Tribal Wars

**Tribal Wars** er et gratis, nettleserbasert MMOG laget i PHP. Spillet spilles direkte over internett gjennom en nettleser, og ingen nedlastinger eller installasjoner er nødvendige. Mot ekstra kostnad kan en få en del fordeler. Spillet er utviklet av det tyske firmaet InnoGames.

## Konsept
Tribal Wars er et sanntids-strategispill. Tiden er satt til middelalderen. Hver spiller starter spillet med sin egen by, som det gjelder å utvikle så fort som mulig, for så å bygge opp en hær bestående av infanteri, kavaleri og artilleri, samt adelsmenn som brukes til å erobre andre byer. Målet med spillet er litt individuelt fra server til server avhengig av server-innstillingene. Offisielt sett rangerer man spillere etter poeng, men blant mer erfarne spillere ser man ofte på OD-poeng (Opponents Defeated as attacker/Opponents Defeated as defender), og antall tropper og forholdet mellom hvilke type styrker man har rekruttert.

Koordinasjon og samarbeid med andre er en livsviktig faktor i spillet. En *stamme* (tribe) består av et hierarki med lederstillinger og vanlige spillere. Stammene har mulighet til å inngå allianser, ikke-angrepsavtaler, og gå til krig mot hverandre. I kriger er det flere ting som avgjør; Organisering, evnen til samarbeid og koordinasjon mellom medlemmer, antall tropper (ikke minst kunnskap om oppsett av tropper). Tid er essensielt for å vite hva man skal gjøre ved angrep, og for å la angrep falle i riktig rekkefølge. Hver enkelt stamme har et eget forum som er implementert i spillets brukergrensesnitt.

I spillet er det viktig å skaffe seg ressurser for å utvikle sin by. I Tribal Wars er det tre ressurstyper: leire, tre og jern.

I byen kan en bygge og oppgradere forskjellige bygninger, blant annet staller, brakker og markedsplasser. De forskjellige bygningene lar spilleren rekruttere soldater, samle/lagre ressurser eller forske på nye tropper.

## Oversikt over bygninger

## Eksterne lenker
* 
* Norsk Tribal Wars 
* Norsk tribalwars forum
Fritiof Enbom

**Johan Fritiof Enbom** (født 7. september 1918, død 11. september 1974) var en svensk journalist, jernbanemann og kommunist som ble dømt for spionasje for Sovjetunionen.

Våren 1952 ble den forhenværende journalisten Fritiof Enbom arrestert for spionasje. Enbom var ansatt i Statens Järnvägar og hadde tidligere vært journalist i den kommunistiske avisen Norrskensflamman i Luleå. Enbom hadde på eget initiativ begynt å fortelle om sin spionasjevirksomhet til hun han leide rom av, hun tok så kontakt med Säpo. I tillegg til Enbom ble ytterligere 6 personer pågrepet.

Enbom hadde ifølge politiet samlet inn materiale om blant annet forsvarsstillinger i nord-sverige, som Bodens fästning. Informasjonen hadde han så gitt videre til Sovjet. Det har senere vist seg at det meste av Enboms materiale var offentlig tilgjengelig og Enbom var med stor sannsynlighet såkalt mytoman.

Enbom og Hugo Gjersvold ble dømt til livsvarig fengsel mens de fire andre fikk fengselsstraffer av varierende lengde. 

## Litteratur
* Arne Trankell: *Chef för grupp norr – en dagdrömmares fantasier i skuggan av det kalla kriget* (Norstedts, 1974)
* Thomas Bresky, *Kodnamn: Mikael, spionaffären Enbom och kalla kriget* Ordfront förlag, 2008 ISBN 978-91-7037-374-9

## Eksterne lenker
* Artikkel fra Populär historia om Enbom-affæren (svensk)
* Artikkel i nettutgaven av avisen ''Hallandsposten'' om Enbomaffæren (svensk)
* Fra forlaget Ordfront, omtale av Tomas Breskys bok (svensk)
Wyllerløypa

**Wyllerløypa** er en slalåmbakke i Sørkedalen i Oslo, mellom dalen og Ringeriksflakene. Bakken er med sine 1300 meter den lengste av de 14 nedfartene på alpinanleggene rundt Tryvannshøgda (Skimore Oslo). Bakkens fallhøyde er på 290 meter og løypa er klassifisert som vanskelig (*sort*). Løypa er oppkalt etter alpinisten Andreas Wyller som anla bakken i starten av 1930-tallet. I 1938 begynte Wyller og lagkameratene i klubben Try uthugging av skogen langs traseen. En minneplakett over Wyller, som var pilot og omkom under andre verdenskrig, ble plassert ved Wyllerløypa den 23. februar 1994. Høyeste punkt er 450 meter over havet. Brattest parti har et fall på 40 % og gjennomsnittet er 26 %.

Arbeidet med løypa ble gjennopptatt etter andre verdenskrig. Første renn i Wyllerløypa ble holdt i 1956 med klubben Njård som arrangør. Den blant annet brukt til storslalåm. Mellom 1965 og 1976 var bakken ute av bruk. Det var ikke heis og var vanskelig å preparere (bakken måtte tråkkes av mannskap). I 1976 var det investert 7 millioner kroner blant annet med heis. I 1986 ble det investert i snøkanon og i 1987 kom det ny heis. Etter gjenåpningen i 1976 tok kommunen etterhvert over driften. Tryvannskleiva skisenter overtok Wyllerløypa fra kommunen i 1995, og den ble koblet sammet med anlegget i Tryvannskleiva i 2003. Da den ble gjenåpnet i 1976 hadde den både stolheis og skålheis, men stolheisen ble fjernet tidlig i 2000-årene.

Oslo Vinterpark har utvidet bakken med blant annet ny seksseters stolheis, to nye nedfarter og nytt snøsystem. The Arctic Challenge ble arrangert i Wyllerløypa i 2010 og 2011.

## Galleri

Fil:Wyller1.jpg
Fil:Wyller2.jpg
Fil:Wyller4.jpg
Fil:Wyllerloypa skilift 2010.jpg
Fil:At the top of Wyllerloypa 2011.jpg


## Referanser
PA-bok

**PA-bok** er en vanlig betegnelse på en prosjektadministrativ håndbok. PA-bok brukes mye i større bygge- og anleggsprosjekter i Norge gjennom iallfall de siste 20 år.

Innholdet i en PA-bok er i hovedsak opplysninger om praktiske forhold, bl.a. adresser, tlf, e mail o.l. til dem som er med i prosjektet («aktørene»). Videre kan PA-boken inneholde sted for byggemøter, hvor og hvordan regninger («fakturaer»), meldinger, varsler o.l. skal bli sendt fra og til de enkelte aktørene, ofte på spesielt utformede skjemaer. PA-boken kan også ha med andre framgangsmåter («rutiner» og «prosedyrer») som ledd i styringen og gjennomføringen av prosjektet.  Det kan også være tatt med opplegg for kvalitetskontroll for det arbeidet som utføres, samt for helse-, miljø- og sikkerhetsarbeid («HMS»).

PA-boken er normalt utarbeidet av rådgivere (arkitekt, ingeniør eller annen konsulent) på bestillerens, byggherrens og oppdragsgiverens side. 

Det kan være at en PA-bok får et mer kostnadskrevende innhold enn det leverandørene måtte regne med da avtalen ble inngått. Dette kan f.eks. være spesielt tyngende og kompliserte prosedyrer for varsler om krav eller endringer, og har ført til juridiske og økonomiske tvister.

I konkurransegrunnlag og kontraktsdokumenter er det ofte omtalt at det skal bli brukt en PA-bok i prosjektet, men uten at PA-boken følger med. Dersom PA-boken kommer etter avtaleinngåelsen, og inneholder mer tyngende og upåregnelige opplegg, kan det bli spørsmål om slike opplegg i PA-boken er rettslig bindende avtalt eller vedtatt.

## Se også
* FDV-dokumentasjon, dokumentasjon til forvaltning, drift og vedlikehold av eiendom

## Litteratur
*Hans Cappelen: «Byggherren og kontraktene», Oslo 2001 (1. opplag 1994), og i HolteProsjekts program «Bygglex», Oslo 2005
Büsum-Wesselburens amt

**Büsum-Wesselburens amt** (tysk: *Amt Büsum-Wesselburen*) er et amt i kretsen Ditmarsken i den tyske delstaten Schleswig-Holstein. Amtet ble dannet den 25. mai 2008, da Büsums amt, Wesselburens amt og Wesselburen by ble slått sammen. Amtets administrasjon ligger i Büsum. Den  hadde amtet  innbyggere.

## Administrativ inndeling

Büsum-Wesselburens amt er delt inn i 18 kommuner, hvorav én har status som bykommune. Bystatus har ikke lenger noen betydning innenfor den kommunale forvaltningen.

Kommuner med folketall per :

## Referanser


## Eksterne lenker
*
Undénplanen

**Undénplanen** er en FN-resolusjon som innebærer at stater som ikke selv har atomvåpen forplikter seg til selv å ikke lage eller lagre slike på sitt territorium. Planen fikk sitt navn etter den svenske utenriksministeren Östen Undén.

I 1958 hadde Sovjetunionen, USA og Storbritannia blitt enige om en stans i prøvesprengninger med atomvåpen, men sommeren 1961 gjenopptok Sovjetunionen sine prøvesprengninger. Undén la frem sitt forslag for FNs hovedforsamling den 26. oktober 1961. Forslaget innebar at stater uten kjernevåpen gjennom avtalen skulle forplikte seg til å ikke produsere eller lagre slike våpen. Dette anså Undén  ville sette en stopp for spredningen av atomvåpen og legge et press på atommaktene for å slutte med sine prøvesprengninger.

FN:s resolusjon 1664 ble vedtatt av generalforsamlingen den 4. desember 1961 med 58 stemmer for (Skandinavia, Øst-Europa og tredje verden), 10 stemmer mot (NATO-land) samt 23 blanke stemmer (Latin-Amerika samt forhenværende franske kolonier i Afrika).

## Litteratur

* Bo Huldt. *Svensk nedrustnings- och säkerhetspolitik från tjugotal till åttiotal i Neutralitet och försvar*, redaktör Bo Hugemark. Stockholm: Militärhistoriska förlaget 1986. ISBN 91-85266-37-X
Chorleywood stasjon

**Chorleywood stasjon** er en jernbane- og undergrunnsstasjon i distriktet Three Rivers i Hertfordshire. Den ligger på London-undergrunnens Metropolitan-linje, og betjener også tog mellom Aylesbury og London Marylebone. 

|}
## Eksterne lenker
* Chorleywood Station The Trainline (Engelsk)
* Chorleywood tube/bus Transport for London (Engelsk)
Fvntv

**fvntv** var en kommersiell TV-kanal som var i drift fra 1997 til 2009 under navnet TV Sør som ble eid av selskapet TV Sør AS som igjen var eid av mediehuset Fædrelandsvennen i Kristiansand. Den 8. oktober 2007 skiftet kanalen navn til fvntv.

Kanalen var en del av Fædrelandsvennens Multimedieavdeling og var samlokalisert med avisredaksjonen på Fiskåtangen i Vågsbygd. Kanalen og avisen samarbeidet tett både journalistisk og markedsmessig.

fvntv hadde en halv times nyhetssendinger tre ganger daglig på ukedagene. Totalt hadde kanalen 20&ndash;25&nbsp;000 seere daglig. fvntv hadde 15 ansatte. Sjefredaktøren i Fædrelandsvennen var også ansvarlig redaktør for TV-kanalen. 

Kanalen ble lagt ned den 13. mai 2009.

## Referanser


## Eksterne lenker
* http://www.fvn.no/fvntv
Spissblæresnegl

**Spissblæresnegl** (*Aplexa hypnorum*) er et bløtdyr og tilhører gruppen vannlungesnegler (Basommatophora) i familiegruppen blæresnegler.

Skallhøyde er 8–12&nbsp;millimeter og det har 6–7 vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. Skallet er avlangt. Kroppen (foten) er svart. 

## Levevis
Spissblæresnegl lever i ferskvann. 

Eggene er gjennomsiktige og innkapslet i faste, geleaktige klaser og legges på planter, steiner og andre objekter.

## Systematisk inndeling

* bløtdyr (Mollusca)
** snegler (Gastropoda)
*** lungesnegler (Pulmonata)
**** vannlungesnegler (Basommatophora) 
***** overfamilie Planorboidea
****** familie blæresnegler (Physidae) 
******* delgruppe Aplexinae
******** **spissblæresnegl**, *Aplexa hypnorum* (Linnaeus 1758) 

## Referanser


## Eksterne lenker
*
Den skarpeste kniven

***Den skarpeste kniven*** (engelsk: *The Subtle Knife*) er en barnebok fra 1997 av den britiske forfatteren Philip Pullman. Det er andre bok i serien *[[Den mørke materien]]*. Boka kom ut på norsk under tittelen *Den skarpe eggen* i 1999, oversatt av Torstein Bugge Høverstad. Senere utgaver har kommet ut under navnet *Den skarpeste kniven*.

Boka skildrer fortsettelsen på Lyras kamp med å finne sin plass i en verden full av voksne hun ikke føler hun kan stole på.

## Handling

I *Den skarpeste kniven* reiser Will Parry, en tolv år gammel gutt fra vår verden, inn i et annet univers via et vindu han oppdager i løse luften. Vinduet leder ham til byen Cittàgazze, der han møter Lyra som leserne ble kjent med i den første boken i trilogien. I Cittàgazze finnes det ingen voksne, og Will og Lyra oppdager at det skyldes enorme mengder *geister* (*spectres* på engelsk) som svermer i byen. Geistene er usynlige og ufarlige for barn, men tar livet av voksne.

Will vil finne faren sin, som forsvant under en ekspedisjon for mange år siden. Lyra på sin side vil til bunns i hva den mørke materien er. Sammen legger de ut på en reise gjennom flere parallelle universer.

På reisen blir Will bærer av Kniven, og med den kan han skjære seg inngang til andre universer. Will finner etter hvert sin far, men ikke lenge etter blir faren drept. Lyra, som har hjulpet en kvinnelig forsker ved navn dr. Malone med hennes forskning på Støv, blir kidnappet av sin mor, mrs. Coulter. Samtidig blir Will instruert av to engler til å overlevere Kniven til lord Asriel, som befinner seg på Svalbard.

## Filmatisering
Sesong to i TV-serien *[[His Dark Materials (TV-serie)|His Dark Materials]]*, basert på *Den skarpeste kniven*, hadde premiere i november 2020. Serien er en co-produksjon laget av BBC og HBO.

## Referanser
Fylkesvei 327 (Akershus)

**Fylkesvei 327 (Fv327) i Akershus** gikk mellom Kirkebygda og Burstad i Enebakk kommune. Veien var 5,4&nbsp;km lang.

2019 ble veien del av fylkesvei 1030.

## Kommuner og knutepunkter

## Referanser


## Eksterne lenker
* Vegvesenets vegkart
Dårskapens pris

**Dårskapens pris** (gresk tittel: *Morias Enkomion* (Μωρίας Εγκώμιον, latin: *Stultitiae Laus*, engelsk: *In Praise of Folly*, nederlandsk: *Lof der Zotheid*) er et essay skrevet i 1509 av Erasmus av Rotterdam og første gang trykket i 1511. Erasmus reviderte og utvidet verket, som han opprinnelig skrev i løpet av en uke mens han oppholdt seg på besøk hos sin engelske venn Thomas More på dennes eiendom i Bucklersbury. *Dårskapens pris* er betraktet som et av de mest innflytelsesrike verker i den vestlige sivilisasjon og en katalyse for den protestantiske reformasjon.

Den begynner med en satirisk, lærd lovprisning i mønster av den greske satirikeren Lukian av Samosata, som Erasmus og Thomas More nylig hadde oversatt til latin, et stykke med mesterlige narrestreker; det får deretter en mørkere tone i en rekke taler hvor den allegoriske figuren Dårskapen priser selvbedrag og galskap, og beveger seg over til en satirisk undersøkelse av fromheten, som overtroiske misligheter i den katolske doktrine og korrupte praksis i deler av Den romersk-katolske kirke, som Erasmus alltid forble trofast til, og dårskapen til tilhengerne (inkludert Erasmus selv). Erasmus hadde nylig kommet skuffet tilbake fra Roma hvor han hadde avslått tilbud om forfremmelse innenfor den romerske kurie, og Dårskapen får i stigende grad Erasmus' egen stemme. Essayet avsluttes med en likefram og rørende redegjørelse om de sanne kristne idealer.

Erasmus var en god venn av Thomas More, en annen trofast katolikk og en heftig motstander av Martin Luther. Med More delte Erasmus en smak for tørr humor og andre intellektuelle sysler. Tittelen «Moriae Encomium» kan også bli lest som «Mores pris». Den doble eller trefoldige betydningen er gjennomgående i teksten.

Esseyet er fylt med klassiske allusjoner avlevert i en stil typisk for lærde humanister i renessansen. Dårskapen paraderer som en av gudene, avkom av Pluto og Friskhet, oppdratt av Beruselse og Uvitenhet hvis trofaste følge inkluderte Philautia (egenkjærlighet), Kolakia (smiger), Lethe (forglemmelse), Misoponia (latskap), Hedone (nytelse), Anoia (galskap), Tryphe (tøylesløshet), Komos (drikkfeldighet) og Eegretos Hypnos (dødssøvn).

*Dårskapens pris* eller *Moriae Encomium* ble meget populær, til Erasmus’ egen forbauselse og noen ganger også til hans misbehag. Pave Leo X fant verket morsomt. Før Erasmus døde hadde det allerede kommet i utallige utgaver og blitt oversatt til fransk og tysk. En engelsk utgave fulgte kort tid etter. Den påvirket læringen av retorikk i løpet av 1500-tallet og kunsten i adoxografi, lovprisningen av verdiløse emner som ble en populær øvelse i elizabethanske latinskoler. En utgave trykt i Basel i 1511 ble illustrert med tresnitt av Hans Holbein den yngre har siden forblitt de mest berømte illustrasjoner for *Dårskapens pris*.

## Referanser


## Eksterne lenker
* 
* Praise of Folly, engelsk oversettelse ved John Wilson, hos Prosjekt Gutenberg
Fylkesvei 6002

**Fylkesveg 6002** går mellom Klungnes og Torvik i Rauma kommune.

Frem til 2019 hadde veien betegnelsen Fylkesvei 180 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Like a Rolling Stone

**«Like a Rolling Stone»** (6:10) er en sang fra 1965 av den amerikanske sangeren og låtskriveren Bob Dylan som ble utgitt som singel og ble åpningssporet på albumet *[[Highway 61 Revisited]]*. Sangen er produsert av Tom Wilson, mens alle de andre sangene på albumet er produsert av Bob Johnston. Rocketidsskriftet *[[Rolling Stone]]* har kåret sangen til den beste av alle tider.

Dens konfronterende sangtekst hadde sin opprinnelse i et utvidet stykke poesi som Dylan skrev i juni 1965 da han kom utmattet tilbake fra en krevende turne i England. Etter at poesien var blitt omfattende omarbeidet ble «Like a Rolling Stone» innspilt som en sang noen få uker senere som en del av sesjonene for det kommende albumet *Highway 61 Revisited*. I løpet av en vanskelig to dagers forproduksjon kjempet Dylan med å finne essensen i sangen etter at det første forsøket ikke fikk større suksess som en vals. Et gjennombrudd kom da sangen ble forsøkt som en rockesang hvor den begynnende studiomusiker Al Kooper improviserte riff på et orgel, noe som siden har blitt kjennetegnet for sangen. Imidlertid var plateselskapet Columbia Records lite tilfreds med både sangens lengde på over seks minutter og dens tunge elektriske sound, og var avventende med å utgi den. Det var kun etter en måneds tid da en kopi av sangen lekket ut til en ny populær musikk-klubb og ble hørt av innflytelsesrike DJ-er at sangen likevel ble sluppet som singel. Selv om radiostasjonene var avventende med å spille en sang av denne lengden, nådde «Like a Rolling Stone» andreplass på de amerikanske hitlistene og ble deretter en hit verden over.

Sangen har blitt beskrevet som revolusjonær i sin kombinasjon av ulike musikalske elementer, dens ungdommelige, kyniske lyden av Dylans stemme, og likefremheten i spørsmålet i refrenget «How does it feel?» («Hvordan føles det?»). Sangen «Like a Rolling Stone» omformet Dylans karriere og er i dag betraktet som en av de mest innflytelsesrike komposisjoner i etterkrigstidens musikk og har siden dens utgivelse både i musikkindustrien og en milepæl i populærindustrien mens det hevet Bob Dylans bilde og omdømme opp til ikonisk status. Sangen har blitt spilt av en rekke andre musikere uten at disse har nådd originalens friskhet og ekthet, blant annet av Jimi Hendrix, The Rolling Stones, The Wailers og Green Day.

I 2024 ble sangen nummer fire på Rolling Stones liste The 500 Greatest Songs of All Time.

## Referanser


## Eksterne lenker
* Teksten til «Like a Rolling Stone» fra Bob Dylans hjemmeside
* Rolling Stones' cover av sangen
Fylkesvei 313 (Oppland)

**Fylkesvei 313 (Fv313) i Oppland** gikk mellom Saksum og Børkje i Lillehammer kommune. Veien var 9,0&nbsp;km lang.

2019 ble veien del av fylkesvei 2524.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 3818

**Fylkesvei 3818** går i Homme i Valle kommune. Veien er 1,1&nbsp;km lang.

Frem til 2019 hadde veien betegnelsen fylkesvei 335 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 5184

**Fylkesveg 5184** går mellom Grimstad – Dolvik i Bergen kommune.

Frem til 2019 hadde veien betegnelsen fylkesvei 178 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Siciliansk

**Siciliansk** er et romansk språk som snakkes på Sicilia.

Siciliansk har ikke status som offisielt språk i noe land, ikke engang i Italia.

Språket nedstammer fra latin. Det er påvirket fra gresk, normannisk, lombardisk, hebraisk, katalansk, oksitansk, germansk og arabisk. Noen ord stammer fra språkene til urinvånerne på øya: elymerne, sikanerne og sikeliene.

## Referanser


## Eksterne lenker
*  www.linguasiciliana.org
*  www.linguasiciliana.it
*   Arba Sicula En organisasjon med mål om å bevare det sicilianske språket
*  Ethnologues rapport om det sicilianske språket
*  Siciliansk–engelsk ordbok
Pirjo Hassinen

**Pirjo Hassinen** (født 14. november 1957 i Kuopio) er en finsk forfatter. *Jordbær i november* ble nominert til Nordisk råds litteraturpris.

## Bibliografi
* Joel, 1991 
* Yön kentät, 1992 
* Ennustaja, 1994 
* Voimanaiset, 1996 
* Viimeinen syli, 1998 
* Mansikoista marraskuussa, 2000, oversatt til norsk i 2004 av Nøste Kendzior: *Jordbær i november* ISBN 8253026536
* Jouluvaimo, 2002, oversatt til norsk i 2005 av Nøste Kendzior: *Julehustru*, ISBN 8253027605
* Kuninkaanpuisto, 2004, oversatt til norsk i 2007 av Tor Tveite: *Kongeparken* ISBN 978-82-530-2987-0 
* Isänpäivä, 2006 
* Suistola, 2007
* Sano että haluat, 2009

## Priser
*  – Takk for boken-medaljen for *Mansikoista marraskuussa* (*Jordbær i november*)

## Referanser


## Kilder
* Omtale hos pax.no

## Eksterne lenker
*
John Skinner Wilson

**John Skinner Wilson** (1888–1969) var en britisk polititjenestemann, nestleder (Senior Deputy Commissioner) for politiet i Calcutta, Camp Chief i Gilwell Park og senere leder for World Organization of the Scout Movement. Under andre verdenskrig var Wilson oberst og sjef for Special Operations Executive, Scandinavian Section.

## Politikarriere og speiderbevegelsen
Wilson ble allerede mens han var i 20-årene Senior Deputy Commissioner of Police i Calcutta. Han var samtidig en ivrig tilhenger av speiderbevegelsen og byens District Scout Commissioner. I 1921 møtte han Robert Baden-Powell mens han besøkte India. Baden-Powell var britisk offiser og grunnlegger av speiderbevegelsen. Wilson ble i 1923 Camp Chief i Gilwell Park hvor ledertreningen for voksne ledere (Gilwell-treningen), ble startet i 1919. Senere ble Wilson leder av speiderbevegelsens Boy Scouts International Bureau, senere kjent som The World Bureau of the World Organization of the Scout Movement. Wilson og Baden-Powell ble senere nære venner.

Etter å ha vært leder for International Bureau i 15 år var han, i ytterligere fire år, ærespresident for The Boy Scouts International Committee.

Wilson var allerede i 1932 på Norges Speiderguttforbunds landsleir i Mandal hvor han var leder for den engelske kontingenten. Flere av de som var med i det som senere ble Kompani Linge var tidligere speidere, blant disse Knut Magne Haugland.

## Andre verdenskrig
Under andre verdenskrig ble Wilson i januar 1942 sjef for SOEs Scandinavian Section, og dermed også direkte overordnet for det norske kompaniet Norwegian Independent Company No. 1, som senere ble kjent som Kompani Linge. Wilson spilte en sentral rolle i Anglo-Norwegian Collaboration Committee, som fra 1942 koordinerte det tidligere noe haltende samarbeidet mellom SOE og den norske Forsvarets Overkommando.

Wilson besøkte Rjukan i 1945 i sin militære rolle og hadde da også flere møter med speiderledere i Norge. Et bilde fra besøket på Rjukan er utstilt i bygget på toppen av Krossobanen på Rjukan.

## Etter krigen
I 1949 var han tilstede under speiderarrangementet Rover Moot i Skjåk. Knut M. Haugland var da hans, etter eget utsagn, "adjutant" og transporterte Wilson i bil til Skjåk.

Etter krigen reiste Wilson i seks år for å besøke speiderorganisasjoner verden rundt. Hans notater ble samlet i boken *Scouting Round the World*, utgitt i 1957. Han besøkte Norge flere ganger og pleiet kontakten med sine mange norske venner i årene etter krigen. Han var tilstede på NSFs landsleir i Bodø i 1964.

Blant John Skinner Wilsons ordener var også kommandør av St. Olavs Orden.

## Referanser